《白雁》
元代·徐舫

出塞风沙不浣衣，要分秋色占鸥矶。
远书玉宇传霜信，斜落银筝映冷晖。
楚泽云昏无片影，湘江月黑见孤飞。
当年系帛还苏武，汉节仍全皓首归。

作者简介：（ 1299—1366）元明间浙江桐庐人，字方舟，自号沧江散人。幼轻侠，好击剑、走马、蹴鞠，工诗。元行省参政苏天爵将荐之，避去。后刘基受朱元璋征，邀之同行。舫荷蓑笠以见，酌酒赋诗而别。筑室江边，终老其间。有《瑶林》、《沧江》二集。